PIELIKUMS

Rēzeknes novada domes 2021.gada 6.maijs lēmumam (protokols Nr.10, 39.§, 2.punkts)

**Darba uzdevums**

Rēzeknes valstspilsētas un Rēzeknes novada Ilgtspējīgas attīstības stratēģijas līdz 2035.gadam izstrādei

1. Izstrādāt Rēzeknes valstspilsētas un jaunizveidojamā Rēzeknes novada kopīgu Ilgtspējīgas attīstības stratēģiju līdz 2035.gadam, kurā noteikts ilgtermiņa attīstības redzējums – vīzija, stratēģiskie mērķi un ilgtermiņa prioritātes, kā arī ietverta telpiskās attīstības perspektīva.
2. Ilgtspējīgas attīstības stratēģijas izstrādes pamatojums:
   1. Likuma „Par pašvaldībām” 14. panta otrās daļas 1. punkts;
   2. Attīstības plānošanas sistēmas likuma 6.panta ceturtā daļa;
   3. Teritorijas attīstības plānošanas likums 5.panta pirmās daļas 3.punkts;
   4. Ministru kabineta 2014.gada 14.oktobra noteikumi Nr.628 „Noteikumi par pašvaldību teritorijas attīstības plānošanas dokumentiem”;
   5. Ministru kabineta 2009.gada 25.augusta noteikumi Nr. 970 „Sabiedrības līdzdalības kārtība attīstības plānošanas procesā”;
   6. Ministru kabineta 2020.gada 13.oktobra noteikumi Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība”.
3. Stratēģijas izstrādi veikt saskaņā ar spēkā esošo Latvijas Republikas normatīvo aktu prasībām un Latvijas Republikas Vides aizsardzības un reģionālās attīstības ministrijas izstrādātajām „Vadlīnijām pašvaldību ilgtspējīgās attīstības stratēģiju izstrādei”.
4. Stratēģijas izstrādes uzdevumi:
   1. definēt kopīgu Rēzeknes valstspilsētas un Rēzeknes novada ilgtermiņa nākotnes redzējumu – vīziju stratēģiskus mērķus un ilgtermiņa attīstības prioritātes;
   2. noteikt un grafiski attēlot Rēzeknes valstspilsētas un Rēzeknes novada telpiskās attīstības perspektīvu;
   3. izvērtēt un ņemt vērā plānošanas reģiona spēkā esošos teritorijas attīstības plānošanas dokumentus un to vietējo pašvaldību spēkā esošus teritorijas attīstības plānošanas dokumentus, ar kurām robežojas valstspilsēta un novads;
   4. izstrādājot Stratēģiju, apzināt un ņemt vērā iepriekš izstrādātos valstspilsētas un novada plānošanas dokumentus;
   5. nodrošināt sabiedrības pārstāvju līdzdalību Stratēģijas izstrādē, veicot iedzīvotāju anketēšanu, iesaistot darba grupās un sabiedriskajās apspriedēs, atbilstoši 2009.gada 25.augusta MK noteikumi Nr. 970 „Sabiedrības līdzdalības kārtība attīstības plānošanas procesā” noteiktajam;
   6. veikt stratēģiskā ietekmes uz vidi novērtējuma procedūru, ja tas nepieciešams saskaņā ar Vides pārraudzības valsts biroja lēmumu.

|  |  |  |
| --- | --- | --- |
| **Nr.**  **p.k.** | **Pasākums** | **Termiņš** |
| **1.** | **Sagatavošanās Stratēģijas izstrādei** |  |
| 1.1. | Domes lēmums par Stratēģijas izstrādes uzsākšanu | 2021.gada aprīlis |
| 1.2. | Lēmuma par Stratēģijas izstrādes uzsākšanu publicēšana TAPIS, pašvaldības tīmekļa vietnē (piecu darbdienu laikā pēc lēmuma pieņemšanas) un informatīvajā izdevumā | 2021.gada aprīlis |
| 1.3. | Stratēģijas izstrādes darba plāna un sabiedrības līdzdalības plāna izstrāde, interešu grupu un viedokļu līderu identificēšana  Stratēģijas izstrādes un sabiedrības līdzdalības plāna apspriešana vadības grupā | 2021.gada aprīlis - 2021.gada maijs |
| 1.4. | Paziņojuma par sabiedrības līdzdalību sagatavošana un publicēšana pašvaldības tīmekļa vietnē un informatīvajā izdevumā | 2021.gada maijs - 2021.gada jūnijs |
| 1.5. | Valstspilsētas izveidoto kopīgās Stratēģijas tematisko darba grupu sanāksmju organizēšana, piesaistot attiecīgo nozaru speciālistus un viedokļu līderus, darba grupu rezultātu apkopošana | 2021.gada jūnijs - 2021.gada jūlijs |
| 1.6. | Ar Stratēģiju saistītu augstāka un līdzīga līmeņa dokumentu analīze (t.sk. konsultācijas ar plānošanas reģionu un kaimiņu pašvaldībām) | 2021.gada jūnijs - 2021.gada jūlijs |
| 1.7. | Iedzīvotāju aptaujas organizēšana visās kopīgās Stratēģijas izstrādes procesā iesaistītajās pašvaldībās un aptaujas rezultātu apkopošana | 2021.gada jūlijs - 2021.gada augusts |
| **2.** | **Stratēģiskais ietekmes uz vidi novērtējums** |  |
| 2.1. | Valstspilsēta visu kopīgās Stratēģijas izstrādē iesaistīto pašvaldību vārdā veic konsultācijas ar attiecīgo Valsts vides dienesta reģionālo vides pārvaldi, kā arī ar Dabas aizsardzības pārvaldi un Veselības inspekciju par kopīgās Stratēģijas īstenošanas iespējamo ietekmi uz vidi un cilvēku veselību, kā arī par stratēģiskā ietekmes uz vidi novērtējuma nepieciešamību. Iesniegums Vides pārraudzības valsts birojā stratēģiskā ietekmes uz vidi novērtējuma nepieciešamības izvērtēšanai | 2021.gada maijs - 2021.gada jūnijs |
| 2.2. | Vides pārraudzības valsts birojs pieņem un rakstiski paziņo izstrādātājam lēmumu par to, vai kopīgajai Stratēģijai ir vai nav nepieciešams veikt stratēģisko ietekmes uz vidi novērtējumu | 2021.gada jūnijs |
| 2.3. | Ja Vides pārraudzības valsts birojs pieņem lēmumu, ka pašvaldībai ir jāizstrādā vides pārskats, tad izstrādātājs konsultējas ar Vides pārraudzības valsts biroju un Valsts vides dienesta reģionālo vides pārvaldi, kā arī, ja nepieciešams, ar Dabas aizsardzības pārvaldi un Veselības inspekciju par vides pārskatā iekļaujamo informāciju un tās detalizācijas pakāpi | 2021.gada jūlijs - 2021 augusts |
| **3.** | **Stratēģijas 1.redakcijas un vides pārskata 1.redakcijas izstrāde** |  |
| 3.1. | Stratēģijas 1.redakcijas izstrāde | 2021.gada maijs -2021.gada septembris |
| 3.2. | Vides pārskata 1.redakcijas izstrāde | 2021.gada maijs -2021.gada septembris |
| 3.3. | Stratēģijas 1.redakcijas izskatīšana vadības grupā | 2021.gada septembris |
| **4.** | **Publiskā apspriešana un saskaņošana** |  |
| 4.1. | Domes lēmums par kopīgās Stratēģijas un vides pārskata projekta nodošanu publiskajai apspriešanai.  Valstspilsēta informē plānošanas reģionu par atzinuma sniegšanas nepieciešamību | 2021.gada oktobris |
| 4.2. | Domes lēmuma, kopīgās Stratēģijas 1.redakcijas un vides pārskata 1.redakcijas publicēšana TAPIS un pašvaldības tīmekļa vietnē (piecu darbdienu laikā pēc lēmuma pieņemšanas).  Paziņojuma par Stratēģijas 1.redakcijas un vides pārskata 1.redakcijas publisko apspriešanu publicēšana pašvaldības tīmekļa vietnē un informatīvajā izdevumā | 2021.gada oktobris |
| 4.3. | Stratēģijas un vides pārskata 1.redakcijas publiskā apspriešana (vismaz četras nedēļas), tai skaitā organizējot sabiedrisko/-ās apspriedi/-es.  Plānošanas reģions Stratēģiju izvērtē divu nedēļu laikā (nepieciešamības gadījumā drīkst izvērtēšanas termiņu pagarināt līdz četrām nedēļām, par to informējot pašvaldību).  Vides pārskata 1.redakcijas saskaņošana ar institūcijām, atbilstoši Vides pārraudzības valsts dienesta norādījumiem. Vides pārraudzības valsts birojs vides pārskatu izskata 30 dienu laikā | 2021.gada novembris-2021.gada decembris |
| 4.4. | Stratēģijas un vides pārskata projekta publiskās apspriešanas rezultātu, t.sk. atzinumos norādīto iebildumu un priekšlikumu apkopošana | 2021.gada decembris 2022.gada janvāris |
| 4.5. | Stratēģijas un vides pārskata projekta publiskās apspriešanas rezultātu un institūciju atzinumos norādīto iebildumu un priekšlikumu izvērtēšana vadības grupā, vienojoties par nepieciešamajiem precizējumiem | 2022.gada janvāris |
| 4.6. | Stratēģijas un vides pārskata publiskās apspriešanas kopsavilkuma izstrāde, kopsavilkuma publicēšana pašvaldības tīmekļa vietnē | 2022.gada janvāris -  2022.gada februāris |
| **5.** | **Stratēģijas un vides pārskata** **gala redakcijas izstrāde** |  |
| 5.1. | Stratēģijas un vides pārskata gala redakcijas izstrāde, ņemot vērā publiskās apspriešanas rezultātus un institūciju sniegtajos atzinumos norādītos iebildumus un priekšlikumus | 2022.gada februāris -  2022.gada marts |
| 5.2. | Domes lēmums par Stratēģijas un vides pārskata gala redakcijas apstiprināšanu | 2022.gada aprīlis |
| 5.3. | Pēc valstspilsētas un novada domes lēmuma pieņemšanas, apstiprinātās Stratēģijas un vides pārskata publiskošana TAPIS un pašvaldības tīmekļa vietnē/-ēs (piecu darbdienu laikā pēc lēmumu pieņemšanas) un informatīvajā izdevumā  Lēmuma par apstiprināšanu publicēšana pašvaldības tīmekļa vietnē/-ēs, pašvaldības informatīvajā izdevumā un TAPIS | 2022.gada aprīlis |

5. Aktualizēt darba uzdevuma izstrādes termiņus pēc Stratēģijas 1.redakcijas izstrādes.

Domes priekšsēdētājs Monvīds Švarcs